E-tolstelsel: OUTA mag appelleerDie appèlaansoek van die Bondgenootskap teen Stedelike Tol (OUTA) is Vrydagmiddag in die Noord-Gautengse hof in Pretoria toegestaan. OUTA wil appelleer teen regter Louis Vorster se uitspraak op 13 Desember dat die e-tolstelsel in Gauteng kan voortgaan. OUTA het aangevoer dat hulle glo dat daar baie foute in die uitspraak was. Die geveg gaan nou verder in die Bloemfontein-appèlhof voortgesit word.